open-index/open-wikipedia-markdown huggingface dataset:
নেপালি মন্দির

**নেপালি মন্দির** ভারতের পবিত্র শহর বারাণসীর অন্যতম প্রাচীন এবং বিখ্যাত মন্দির। এটি *শ্রী সম্রাজেশ্বর পশুপতিনাথ মহাদেব মন্দির* নামেও পরিচিত। এছাড়া মন্দিরটি সাধারণ মানুষের কাছে *কাঁথাওয়ালা মন্দির* () এবং *মিনি খাজুরাহো* নামেও পরাচিত। এটি ভগবান শিবের উদ্দেশ্যে উৎসর্গীকৃত। ১৯শ শতাব্দীতে নেপালের রাজা এই মন্দিরটি নির্মাণ করেন। মন্দিরটি পোড়ামাটি, পাথর এবং কাঠের সামগ্রী দিয়ে নেপালের কাঠমান্ডুর পশুপতিনাথ মন্দিরের আদলে তৈরি করা হয়েছে। 

## ইতিহাস
[বাম|থাম্ব| [রানা বাহাদুর শাহ, নেপালের রাজা]]
নেপালের রাজা রানা বাহাদুর শাহ ১৮০০ থেকে ১৮০৪ সাল পর্যন্ত বারাণসীতে নির্বাসিত হন এবং নিজেকে "স্বামী নির্গুণন্দ" উপাধি দেন। নির্বাসনে থাকাকালীন তিনি বারাণসীতে পশুপতিনাথ মন্দিরের আদলে একটি মন্দির তৈরি করার সিদ্ধান্ত নেন। বারাণসীতে তার নির্বাসনবাসের সময় মন্দিরের নির্মাণ কাজ শুরু হয়। মন্দির নির্মাণের কাজ চলার সময় রাজা রানা বাহাদুর শাহ নেপালে ফিরে যান। ১৮০৬ সালের ২৫ এপ্রিল রানা বাহাদুর শাহকে তার সৎ ভাই শের বাহাদুর শাহ ছুরিকাঘাতে হত্যা করেন। রাজা শাহের পুত্র গির্ভান যোদ্ধা বিক্রম শাহ দেব নির্ধারিত সময়সীমার ২০ বছর পরে মন্দির প্রকল্পের কাজ সম্পন্ন করেন। এরপর ১৮৪৩ সালে এই জমিটি কাশীর রাজা রানা বাহাদুর শাহকে হস্তান্তর করে দেন। মন্দির সংলগ্ন এলাকা ললিতা ঘাট এবং একটি ধর্মশালা নেপাল সরকারের অধীন।

## নির্মাণ

মন্দিরটি টেরাকোটা, পাথর এবং কাঠ দিয়ে তৈরি। এটি সম্পূর্ণ হতে তিন দশক সময় লেগেছে। এটি নির্মাণে যে কাঠ ব্যবহার হয়েছে সেগুলি উইপোকারোধী। এটি নেপালি স্থাপত্যশৈলীতে নির্মিত এবং এর চারপাশে তেঁতুল এবং অশ্বত্থ গাছ রয়েছে। মন্দিরের স্থাপত্যে প্যাগোডা শৈলীর ছাপ রয়েছে। এটিতে খাজুরাহো স্মারকসমূহে প্রদর্শিত ভাস্কর্যগুলির অনুরূপ শিল্পরীতি কাঠে খোদাই করা বিধায় একে "মিনি খাজুরাহো"ও বলা হয়।

## অবস্থান
বাম|থাম্ব| কাশীতে নেপালি দেবস্থান, ১৮৬০ এর দশকের শেষের দিকে স্যামুয়েল বোর্নের তোলা ছবি
নেপালি মন্দির বারাণসীর ললিতা ঘাটে অবস্থিত। এটি বারাণসী জংশন রেলওয়ে স্টেশন থেকে ৩.৮ কিলোমিটার দক্ষিণ-পূর্বে এবং মণিকর্ণিকা ঘাট থেকে ১০০ মিটার দক্ষিণ-পশ্চিমে অবস্থিত।

## আরো দেখুন

* পশুপতিনাথ মন্দির
* বারাণসীর হিন্দু মন্দির

## তথ্যসূত্র

বিষয়শ্রেণী:১৮৪৩-এ ভারতে প্রতিষ্ঠিত
বিষয়শ্রেণী:বারাণসীর হিন্দু মন্দির
বিষয়শ্রেণী:বারাণসীর শিব মন্দির
বিষয়শ্রেণী:১৯শ শতাব্দীর হিন্দু মন্দির
শিকাগো ফায়ার ফুটবল ক্লাব

**শিকাগো ফায়ার ফুটবল ক্লাব** (; সাধারণত **শিকাগো ফায়ার এফসি** এবং সংক্ষেপে **শিকাগো ফায়ার** নামে পরিচিত) হচ্ছে শিকাগো ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৭ সালের ৮ই অক্টোবর তারিখে *শিকাগো ফায়ার সকার ক্লাব* নামে প্রতিষ্ঠিত হয়েছে। ৬১,৫০০ ধারণক্ষমতাবিশিষ্ট সোলজার ফিল্ডে *দ্য ফায়ার* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন গ্রিক সাবেক ফুটবল খেলোয়াড় ফ্রাঙ্ক ক্লোপাস এবং সভাপতির দায়িত্ব পালন করছেন জো মানসুয়েতো। বর্তমানে জার্মান রক্ষণভাগের খেলোয়াড় রাফায়েল শিখোস এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, শিকাগো ফায়ার এপর্যন্ত ৬টি শিরোপা জয়লাভ করেছে; যার মধ্যে একটি এমএলএস কাপ, একটি সাপোর্টার্স শিল্ড এবং চারটি ইউএস ওপেন কাপ শিরোপা রয়েছে।  লোগান পোজ, গন্সালেস সেগারেস, জ্যাক থর্নটন, আনতে রাজোভ এবং নেমানিয়া নিকোলিচের মতো খেলোয়াড়গণ শিকাগো ফায়ারের জার্সি গায়ে মাঠ কাঁপিয়েছেন।

## ইতিহাস
১৯৯৮ মৌসুমে শিকাগো ফায়ার প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৮ সালের সালের ২১শে মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে বব ব্র্যাডলির অধীনে শিকাগো ফায়ার মায়ামি ফিউশনের বিরুদ্ধে ২–০ গোলের ব্যবধানে জয়লাভ করেছিল। ১৯৯৮ মেজর লিগ সকারে শিকাগো ফায়ার ১৮টি জয় এবং ২টি ড্রয়ে সর্বমোট ৫৬ পয়েন্ট অর্জন করে সামগ্রিক পয়েন্ট তালিকায় ৩য় স্থান অর্জন করেছিল, যেখানে আনতে রাজোভ ১০টি গোল করে লিগে শিকাগো ফায়ারের হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  
* মেজর লিগ সকারে শিকাগো ফায়ার ফুটবল ক্লাব 

বিষয়শ্রেণী:শিকাগো ফায়ার ফুটবল ক্লাব
বিষয়শ্রেণী:১৯৯৭-এ প্রতিষ্ঠিত ফুটবল ক্লাব
বিষয়শ্রেণী:১৯৯৭-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রের ফুটবল ক্লাব
বিষয়শ্রেণী:মেজর লিগ সকারের ক্লাব
দেব আশীষ

শ্রী **দেব আশীষ** (১৯৪৬-২০১৭) ছিলেন একজন অস্ট্রেলিয়ায় জন্মগ্রহণকারী ভারতীয় অধ্যাত্মবাদী নেতা। তিনি ১৯৯৭ থেকে ২০১৭ সাল পর্যন্ত উত্তরাখণ্ডের মীর্টোলা আশ্রম পরিচালনা করেছিলেন।
## জীবনী
শ্রীদেব আশীষ ১৯৪৬ সালে সিডনিতে  জন্মগ্রহণ করেন। তার পিতৃদত্ত নাম ছিল ডেভিড বেরেসফোর্ড। পিতা নেলসন ভেন্টার্স বেরেসফোর্ড ছিলেন তুরামুরার একজন  কৃষক, 
 ও মাতা শিল্পী  ইথেলিন ফ্লোরা (née Venables) । বেরেসফোর্ডরা আধ্যাত্মিকতায় আগ্রহী ছিলেন। তারা প্রথমে জিদ্দু কৃষ্ণমূর্তি ও পরে পন্ডিচেরির শ্রী অরবিন্দ আশ্রমে অনুগামী হিসেবে ভারতে সময় কাটিয়েছিলেন। ডেভিড কুমায়নে বেড়ে ওঠেন । 

যদিও তার পিতামাতা ডেভিডকে মূলত ইংল্যান্ডের একটি বায়োডাইনামিক ফার্মে রাখার ইচ্ছা পোষণ করেছিলেন, তবে বেরেসফোর্ড পরে মীর্টোলায় চলে যান, তারপরে দুজন ব্রিটিশ বংশোদ্ভূত গুরু শ্রী কৃষ্ণ প্রেম এবং তার শিষ্য শ্রী মাধব আশীষ-এর সান্নিধ্যে বাস করতে শুরু করেন । মাধব আশীষের শিষ্য বিল আইটকেন লিখেছেন, "যে মুহুর্তে শ্রী মাধব আশীষ ডেভিডের দিকে চোখ রেখেছিলেন ," তিনি বুঝতে পারেন,  তার আধ্যাত্মিক উত্তরাধিকারীকে খুঁজে পেয়ে গেছেন ।

১৯৬৫ সালের নভেম্বরে তার পরম-গুরু কৃষ্ণ প্রেমের মৃত্যুর পর দেব আশীষ মাধব আশীষের সাথে আশ্রমের খামার ও বনকে উন্নত করার জন্য কাজ করেন, যা পরিবেশগতভাবে সুস্থ গ্রামীণ উন্নয়নের জন্য আদর্শস্থানীয় হয়েছিল।  পরিবেশবাদী শিক্ষার উপর তার অবদানের সম্মান হিসেবে ১৯৯২ সালে দেবাশীষ পদ্মশ্রী পুরস্কারে ভূষিত হন।

ব্যবহারিক দক্ষতার পাশাপাশি দেব আশীষের একটি "গভীর স্বজ্ঞাত দিক" ছিল। তিনি মানুষের ব্যক্তিত্ব ও বৈশিষ্ট্যগুলি অনন্যভাবে ব্যাখ্যা করতেন। "   তিনি 'দেব দা'ও নামেও আশ্রমিকদের কাছে পরিচিত ছিলেন, "দা" অর্থ বড় ভাই, তার পূর্বসূরি কৃষ্ণ প্রেম ('গোপাল দা') ও মাধব আশীষ ('আশীষ দা') কেও 'দা' বলে ঘনিষ্ঠ জনেরা সম্বোধন করতেন।

তিনি তাঁর গুরুর প্রতি গভীরভাবে নিবেদিত ছিলেন এবং জীবনের শেষ পর্যায়ে "একান্ত স্বতঃস্ফূর্ততার সাথে তাঁর কাছে উপস্থিত ছিলেন"।  ১৯৯৭ সালের এপ্রিল মাসে মাধব আশীষের মৃত্যুর পর দেব আশীষ মীর্টোলা আশ্রমের পরিচালনার দায়িত্ব গ্রহণ করেন। 
## মৃত্যু ও উত্তরাধিকার
২০১৭ সালের ২৭ জুলাই তারিখে শ্রী দেব আশিস গুলিবিদ্ধ হয়ে মারা যান। স্থানীয় কর্তৃপক্ষ জানায়,  দেব আশীষ " এই অঞ্চলে সামাজিক ও ধর্মীয় কাজে গভীরভাবে নিয়োজিত ছিলেন"। তার মৃত্যুর কারণ আত্মহত্যা হতে পারে। 

পণ্ডিত অ্যাণ্ড্রু রলিনসন বলেন, " একজন পশ্চিমা অস্ট্রেলিয়ান ডেভিড বেরেসফোর্ড/দেবকে তার উত্তরসূরি হিসেবে নিযুক্ত করেছিলেন" মাধব আশীষ মীর্টোলাকে পশ্চিমা বংশোদ্ভূত শিক্ষকদের উত্তরাধিকারী দ্বারা পরিচালিত একটি আশ্রম হিসেবে আরও সুদৃঢ় করেছেন। তিনি লিখেছেন "এছাড়া ভারতে গৌড়ীয় বৈষ্ণবধর্মের একটি শাখা আছে। এখানে পশ্চিমা গুরুদের একটি প্রতিষ্ঠিত শাখা রয়েছে"।
## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:২০শ শতাব্দীর ভারতীয় ভিক্ষু
বিষয়শ্রেণী:২১শ শতাব্দীর ভারতীয় ভিক্ষু
বিষয়শ্রেণী:অস্ট্রেলীয় ধর্মীয় নেতা
বিষয়শ্রেণী:ভারতীয় ধর্মীয় নেতা
বিষয়শ্রেণী:ভারতীয় আধ্যাত্মিক গুরু
বিষয়শ্রেণী:সিডনির ব্যক্তি
বিষয়শ্রেণী:উত্তরাখণ্ডের ব্যক্তি
বিষয়শ্রেণী:ভারতে অস্ট্রেলীয় অভিবাসী
মোহাম্মদ মুইজ্জু

**মোহাম্মদ মোইজ্জু** (; জন্ম: ১৫ জুন, ১৯৭৮) একজন মালদ্বীপীয় রাজনীতিবিদ যিনি ২০২৩ সালের ১৭ই নভেম্বর মালদ্বীপের নির্বাচিত রাষ্ট্রপতি হিসেবে দায়িত্ব গ্রহণ করবেন। ২০২৩ সালের মালদ্বীপের রাষ্ট্রপতি নির্বাচনের জন্য পিপলস ন্যাশ্নাল কংগ্রেসের প্রার্থী হিসাবে মনোনীত হওয়ার আগে তিনি দীর্ঘদিন গৃহায়ন ও অবকাঠামো মন্ত্রণালয় এবং মালে'র মেয়র হিসেবে দায়িত্বরত ছিলেন। ২০২৩ সালের নির্বাচনে তার প্রতিদ্বন্দ্বী সাবেক রাষ্ট্রপতি ইব্রাহিম মোহাম্মদ সালিহ পরাজিত করে তিনি জয়লাভ করেন। তিনি অতিমাত্রায় মালদ্বীপে ভারতীয় সামরিক কার্যকলাপ ও সক্রিয়তা-বিরোধী হিসেবে পরিচিত।

## শিক্ষাগত যোগ্যতা
তিনি লন্ডন বিশ্ববিদ্যালয়ে স্ট্রাকচারাল ইঞ্জিনিয়ারিং-এ স্নাতক ও স্নাতকোত্তর ডিগ্রি সম্পন্ন করেন এবং লিডস বিশ্ববিদ্যালয়ে সিভিল ইঞ্জিনিয়ারিং-এ পিএইচডি ডিগ্রি অর্জন করেন।

## রাজনৈতিক প্রেক্ষাপট
মোহাম্মদ মইজ্জু ২০১২ সালে রাজনৈতিক কর্মজীবন শুরু করেন, যখন তিনি আধালাথ পার্টির (এপি) সদস্য হিসাবে রাষ্ট্রপতি ওয়াহেদের প্রশাসনের সময় আবাসন ও পরিবেশ মন্ত্রীর ভূমিকা গ্রহণ করেন। পরবর্তীকালে, ২০১৩ সালের রাষ্ট্রপতি নির্বাচনের পর, তিনি রাষ্ট্রপতি আবদুল্লাহ ইয়ামিনের প্রশাসনের অধীনে একজন মন্ত্রি পরিষদীয় মন্ত্রী হিসাবে কাজ চালিয়ে যান। তখন তিনি আবাসন ও পরিবেশ মন্ত্রকের প্রধান হিসাবে তার পদ বজায় রাখেন, যা পরে পুনর্গঠন করা হয় এবং গৃহায়ন মন্ত্রণালয় হিসাবে পুনঃনামকরণ করা হয়েছিল।

মোইজ্জু বেশ কয়েকটি গুরুত্বপূর্ণ অবকাঠামো প্রকল্প; বিশেষ করে আইকনিক সিনামালে ব্রিজের তত্ত্বাবধানে তার গুরুত্বপূর্ণ জড়িত থাকার জন্যে বিশিষ্টতা অর্জন করেন। এই অসাধারণ সেতুটি রাজধানী মালে'কে হুলহুলের ভেলানা আন্তর্জাতিক বিমানবন্দরের সাথে সংযুক্ত করার জন্য ও পরিকল্পিত নয়া শহর হুলহুমালে পর্যন্ত প্রসারিত করার জন্য একটি গুরুত্বপূর্ণ সংযোগ হিসাবে কাজ করেছে।

২০১৩ থেকে ২০১৮ পর্যন্ত তার নেতৃত্বে দেশের অনেক অবকাঠামো উদ্যোগ সফলভাবে সম্পন্ন হয়, যার মধ্যে রয়েছে অসংখ্য পোতাশ্রয়, জেটি, পার্ক, পাবলিকভবন, মসজিদ, খেলাধুলার মাঠ ও রাস্তানির্মাণ। তিনি মালের রাস্তার জন্য আধুনিক অ্যাস্ফল্টপেভিং কৌশল প্রবর্তন করার জন্যও স্বীকৃত, যা ঐতিহ্যগত পেভিং ব্লক থেকে সরে এসে এবং সমসাময়িক বিল্ডিং এবং রক্ষণাবেক্ষণ কোডগুলি প্রয়োগ করা হয়েছে, যা বর্তমানে বাস্তবে রয়েছে।

২০১৯ সালে তিনি মালদ্বীপের বিরোধী প্রগ্রেসিভ পার্টি (পিপিএম) এর দলের ভাইস-প্রেসিডেন্ট এবং নির্বাচন বিভাগের প্রধান হিসাবে একটি গুরুত্বপূর্ণ নেতৃত্বের ভূমিকা গ্রহণ করেন।

২০২১ খ্রিস্টাব্দে ক্ষমতাসীন দলের প্রার্থীকে পরাজিত করে তিনি রাজধানীর মেয়রের নির্বাচনে প্রতিদ্বন্দ্বিতা করেন এবং একটি নির্ধারক বিজয় অর্জন করেন। 

বিরোধীদলীয় নেতা আবদুল্লাহ ইয়ামিনের কারাবাসের পর বিরোধী জোটের একটি অংশ পিপলস ন্যাশনাল কংগ্রেস কর্তৃক তাকে রাষ্ট্রপতি প্রার্থী হিসেবে মনোনীত করা হয় এবং ২০২৩ সালের মালদ্বীপের রাষ্ট্রপতি নির্বাচনের প্রথম রাউন্ডে মোইজ্জু ২০২৩ সালের ৩০শে সেপ্টেম্বরের দ্বিতীয় রাউন্ডে অগ্রসর হয়ে মোট প্রদত্ত ভোটের ৪৬.০৬% অর্জন করে সর্বোচ্চ সংখ্যক ভোট অর্জন করেন।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালদ্বীপের রাষ্ট্রপতি
বিষয়শ্রেণী:মালদ্বীপীয় রাজনীতিবিদ
বিষয়শ্রেণী:মালের ব্যক্তি
বিষয়শ্রেণী:মালদ্বীপের রাষ্ট্রপতি প্রার্থী
বিষয়শ্রেণী:মালদ্বীপের মেয়র
বিষয়শ্রেণী:২১শ শতাব্দীর মালদ্বীপীয় রাজনীতিবিদ
বিষয়শ্রেণী:পুরকৌশলী
বিষয়শ্রেণী:মালদ্বীপীয় মুসলিম
বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
ললিতা ঘাট

**ললিতা ঘাট** বারাণসীর গঙ্গা নদীর তীরে অবস্থিত একটি প্রধান ঘাট। হিন্দু দেবী ললিতার নামে ঘাটটির নামকরণ করা হয়েছে। ১৯শ শতকের প্রথম দিকে নেপালের রাজা রানা বাহাদুর শাহ এটি নির্মাণ করেন। ঘাটের পাশে বিখ্যাত নেপালি মন্দির এবং ললিতা গৌরী মন্দির রয়েছে।

## ইতিহাস
থাম্ব|রানা বাহাদুর শাহ, নেপালের রাজা
নেপালের রাজা রানা বাহাদুর শাহ ১৮০০ থেকে ১৮০৪ সাল পর্যন্ত বারাণসীতে নির্বাসিত হন এবং নিজেকে "স্বামী নির্গুণন্দ" উপাধি দেন। নির্বাসনে থাকাকালীন তিনি বারাণসীতে ‌কাঠমান্ডুর পশুপতিনাথ মন্দিরের  প্রতিরূপ একটি মন্দির তৈরি করার সিদ্ধান্ত নেন।  বারাণসীতে তার নির্বাসনবাসের সময় মন্দিরের নির্মাণ কাজ শুরু হয়। নির্মাণের সময় রাজা শাহ নেপালে ফিরে যান। ১৮০৬ সালের ২৫ এপ্রিল রানা বাহাদুর শাহকে তার সৎ ভাই শের বাহাদুর শাহ ছুরিকাঘাতে হত্যা করেন। তাঁর পুত্র গির্ভান যোদ্ধা বিক্রম শাহ দেব একটি মন্দির (বর্তমানে নেপালি মন্দির বলা হয়), একটি ধর্মশালা এবং ললিতা ঘাট নির্মাণের কাজ হাতে নেন। অবশেষে নির্ধারিত সময়সীমার ২০ বছর পরে নির্মাণ কাজগুলি সম্পন্ন হয়েছিল।

## নামকরণ এবং ধর্মীয় বিশ্বাস
হিন্দু দেবী ললিতার নামে ঘাটটির নামকরণ করা হয়। দেবী ললিতা হলেন হিন্দু বিশ্বাসের দশ মহাবিদ্যার দশ দেবীর একটি রূপ। দশ-মহাবিদ্যায় তিনিই অগ্রগণ্য ও গুরুত্বপূর্ণ। অন্যান্য সমস্ত মহাবিদ্যা তার বিদ্যায় সমাপ্ত হয় অর্থাৎ শ্রী বিদ্যা। তার স্ত্রী মহা কামেশ্বর। এটি দেবী আদিশক্তির সর্বোচ্চ দিক। পার্বতী হলেন ললিতা মহা ত্রিপুরা সুন্দরীর সম্পূর্ণ অবতার।

একটি জনপ্রিয় বিশ্বাস আছে যে, ললিতা দেবীকে এক ঝলক দর্শন করা মানে সমগ্র বিশ্বকে প্রদক্ষিণ করার মতো একই আশীর্বাদ। এটাও বিশ্বাস করা হয় যে দেবী ললিতার আশীর্বাদ সমস্যা দূর করে এবং সমৃদ্ধি আনে।

## অবস্থান
ললিতা ঘাট গঙ্গার তীরে অবস্থিত। এটি বারাণসী জংশন রেলওয়ে স্টেশন থেকে ৩.৮ কিলোমিটার দক্ষিণ-পূর্বে এবং মণিকর্ণিকা ঘাট থেকে ১০০ মিটার দক্ষিণ-পশ্চিমে অবস্থিত।

## আরও দেখুন

* নেপালি মন্দির
* ললিতা গৌরী মন্দির

## তথ্যসূত্র

বিষয়শ্রেণী:বারাণসীর ঘাট
বিষয়শ্রেণী:বারাণসী
জীবন কৃষ্ণ সাহা

**জীবন কৃষ্ণ সাহা**, একজন ভারতীয় রাজনীতিবিদ যিনি তৃণমূল কংগ্রেসের সদস্য। তিনি একজন বিধায়ক,  ২০২১ সালের পশ্চিমবঙ্গ বিধানসভা নির্বাচনে বড়ঞা কেন্দ্র থেকে নির্বাচিত হন। ১৭ এপ্রিল, ২০২৩ জীবন কৃষ্ণ সাহাকে সিবিআই গ্রেফতার করে নিয়োগ দুর্নীতি মামলায়।

## <big>বিতর্ক</big>
১৪ এপ্রিল ,২০২৩ জীবন কৃষ্ণ সাহার বাড়িতে সিবিআই রেইড হয়। দেখা যায় সিবিআই এর হাত থেকে বাঁচতে উনি ওনার দুটো ফোন পুকুরে ছুড়ে ফেলে দেন। এবং পাঁচিল টপকে পালানোর চেষ্টা করেন কিন্তু শেষ পর্যন্ত ব্যর্থ হন। তারপর টানা ৬৫ ঘন্টা পুকুরে তল্লাশি চালানোর পর ওনার দুটো ফোন পাওয়া যায়। এবং ওনার বাগানের এক জায়গায় এক বস্তার ভেতর একাধিক  চাকরিপ্রার্থি দের মার্কশিট পাওয়া যায়।১৭ এপ্রিল, ২০২৩ জীবন কৃষ্ণ সাহাকে সিবিআই গ্রেফতার করে নিয়োগ দুর্নীতি মামলায়।১৪ মে ২০২৪ আদালত তাকে জামিন দেয়।

২৫ শে আগস্ট ২০২৫ ইডি এসএসসি নিয়োগের কেলেঙ্কারির অভিযোগে জীবন এবং তার আত্মীয়দের বাসভবনে অভিযান চালিয়েছিল,এবারেও তিনি ফের কর্মকর্তাদের কাছ থেকে পালানোর চেষ্টা করেন এবং তার ফোন নর্দমায় ফেলে দেন।কিন্তু শেষপর্যন্ত তাকে গ্রেপ্তার করা হয়।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:১৯৭৭-এ জন্ম
সুব্রত মৈত্র (রাজনীতিবিদ)

**সুব্রত মৈত্র (কাঞ্চন)** হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি বহরমপুর (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। ২০২১ সালের পশ্চিমবঙ্গ বিধানসভা নির্বাচনে তিনি তৃণমূল কংগ্রেসের নরু গোপাল মুখার্জিকে ২৬,৮৫২ ভোটে পরাজিত করেছিলেন। ভারতের স্বাধীনতার পর এই প্রথম বিজেপি নেতা বিধানসভা নির্বাচনে বহরমপুর আসন থেকে বিধায়ক পদে রয়েছেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:কৃষ্ণনাথ কলেজের প্রাক্তন শিক্ষার্থী
মনোজ চক্রবর্তী

**মনোজ চক্রবর্তী** একজন ভারতীয় রাজনীতিবিদ এবং পশ্চিমবঙ্গ সরকারের সংসদ বিষয়ক প্রতিমন্ত্রী ছিলেন। তিনি একজন বিধায়কও, যিনি ২০১১ সালের পশ্চিমবঙ্গ রাজ্য বিধানসভা নির্বাচনে বহরমপুর কেন্দ্র থেকে নির্বাচিত হয়েছিলেন।

মনোজ চক্রবর্তী ১৮ জানুয়ারী ২০১২-এ রাজ্য মন্ত্রিসভা থেকে পদত্যাগ করেন।

মনোজ চক্রবর্তী সুপরিচিত হন যখন ২০০৬ রাজ্য বিধানসভা নির্বাচনে নির্দল হিসাবে তিনি তার নিকটতম প্রতিদ্বন্দ্বী আরএসপি- র অমল কর্মকারকে পরাজিত করে বহরমপুর বিধানসভা আসনে জয়ী হন। মনোজ চক্রবর্তী স্বতন্ত্র হিসাবে প্রতিদ্বন্দ্বিতা করেছিলেন যেখানে কংগ্রেসের সরকারী প্রার্থী মায়া রানী পলের বিরুদ্ধে প্রতিবাদ হিসাবে অধীর চৌধুরীর দ্বারা বিদ্রোহী কংগ্রেস প্রার্থী ছিলেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:১৯৫৪-এ জন্ম
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
আবদুল রহমান (আফগান ক্রিকেটার, জন্ম ২০০১)

**আবদুল রহমান** (; জন্ম ২২ নভেম্বর ২০০১) একজন আফগান ক্রিকেটার। ১৬ এপ্রিল ২০১৯ সালে ২০১৯ সালে অনুষ্ঠিত আহমেদ শাহ আবদালি ৪-দিনের প্রতিযোগিতায় কাবুল অঞ্চলের পক্ষে হয়ে প্রথম-শ্রেণীর ক্রিকেটে অভিষেক ঘটে। ১৩ অক্টোবর, ২০১৯ সালে শপেজেজা ক্রিকেট লীগে কাবুল ঈগলসের পক্ষে হয়ে টুয়েন্টি২০তে আত্মপ্রকাশ ঘটে।

২০১৯ সালের ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে অন্তর্ভুক্ত করা হয়েছিল। ১৭ অক্টোবর,২০২১ সালে অনুষ্ঠিত ২০২১ গাজী আমানুল্লাহ খান আঞ্চলিক প্রতিযোগিতায় ব্যান্ড-ই-আমিরের পক্ষে লিস্ট এ ক্রিকেটে অভিষিক্ত হন।

## আন্তর্জাতিক ক্রিকেট
জুলাই ২০২১ সালে, আবদুর রহমান পাকিস্তানের বিপক্ষে সিরিজের জন্য আফগানিস্তানের একদিনের আন্তর্জাতিক (ওডিআই) স্কোয়াডে প্রথম ডাক পেয়েছিলেন।

২০২৩ সালের মে মাসে, শ্রীলঙ্কার বিপক্ষে ওয়ানডে সিরিজের জন্য আফগানিস্তান ক্রিকেট দলে তাকে দলে সদস্য করা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:বন্দ-ই-আমির ড্রাগন্সের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
বিষয়শ্রেণী:আফগান ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:কাবুল থেকে আগত ক্রিকেটার
উজ্জল বিশ্বাস

**উজ্জল বিশ্বাস** একজন ভারতীয় রাজনীতিবিদ এবং পশ্চিমবঙ্গ সরকারের বিজ্ঞান, প্রযুক্তি এবং জৈব-প্রযুক্তি বিভাগের বর্তমান মন্ত্রী। ২০২২ সাল পর্যন্ত তিনি সংশোধনমূলক প্রশাসনের মন্ত্রী ছিলেন। তিনি একজন বিধায়কও যিনি ২০১১ সালের পশ্চিমবঙ্গ রাজ্য বিধানসভা নির্বাচনে কৃষ্ণনগর দক্ষিণ কেন্দ্র থেকে নির্বাচিত হন।

## পরিবার
উজ্জল বিশ্বাস দিগম্বর বিশ্বাস, বসন্ত কুমার বিশ্বাস এবং মনমথনাথ বিশ্বাসের মতো মুক্তিযোদ্ধাদের পরিবারের সদস্য।

## তথ্যসূত্র

বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:১৯৫৪-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
ব্রজকিশোর গোস্বামী

**ব্রজকিশোর গোস্বামী** (জন্ম ০৩ ডিসেম্বর ১৯৮৮) একজন ভারতীয় রাজনীতিবিদ যিনি বর্তমানে পশ্চিমবঙ্গের শান্তিপুর নির্বাচনী এলাকা থেকে বিধানসভার সদস্য হিসেবে দায়িত্ব পালন করছেন। তিনি পশ্চিমবঙ্গের নদীয়ার শান্তিপুরের একজন বিশিষ্ট সমাজ সংস্কারক এবং ধর্মীয় গৌরবও বটে। 

## তথ্যসূত্র

## বহিঃসংযোগ

* পশ্চিমবঙ্গ বিধানসভা

বিষয়শ্রেণী:কল্যাণী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:১৯৮৮-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
পার্থসারথি চট্টোপাধ্যায়

**পার্থসারথি চট্টোপাধ্যায়** হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি রানাঘাট উত্তর পশ্চিম (নির্বাচন এলাকা) থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০২১ সালের পশ্চিমবঙ্গ বিধানসভা নির্বাচনে তিনি অল ইন্ডিয়া তৃণমূল কংগ্রেসের শঙ্কর সিংহকে ২৩,১২৮ ভোটে পরাজিত করেছিলেন।

কেন্দ্রীয় সরকারের প্রকল্প প্রধানমন্ত্রী আবাস যোজনা এবং ১০০ দিনের কাজে দুর্নীতির অভিযোগ ও প্রতিবাদ করার সময় বেশ কয়েকজন বিজেপি কর্মী হামলা চালায়। বিজেপি ১৪ জুলাই ২০২১-এ তখনও পর্যন্ত কাউকে গ্রেপ্তার না করার প্রতিবাদে জাতীয় সড়ক ১২ (রানাঘাটের কাছে) অবরোধ করে। অবরোধে উপস্থিত ছিলেন বিধায়ক পার্থ সারথি চট্টোপাধ্যায় এবং জেলা বিজেপি সভাপতি অশোক চক্রবর্তী।

## তথ্যসূত্র

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:নদিয়া জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
আশিস কুমার বিশ্বাস

**আশিস কুমার বিশ্বাস** হলেন একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালে উপনির্বাচনে পশ্চিমবঙ্গের কৃষ্ণগঞ্জ থেকে পশ্চিমবঙ্গ বিধানসভায় নির্বাচিত হন। সর্বভারতীয় তৃণমূল কংগ্রেসের বর্তমান বিধায়ক সত্যজিৎ বিশ্বাসকে হত্যার পর আসনটি শূন্য হয়।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:জীবিত ব্যক্তি
শামস আল-দীন আল-সমরকান্দি

**শামস আল-দীন মুহাম্মদ ইবনে আশরাফ আল-হুসাইনি আল-সমরকান্দি** (ফার্সি: شمس الدین سمرقندی; আনুমানিক ১২৫০ - আনুমানিক ১৩১০) ছিলেন একজন ১৩ শতকের পারসিক জ্যোতির্বিজ্ঞানী এবং গণিতবিদ। তিনি বর্তমান উজবেকিস্তানের সমরকন্দ থেকে এসেছিলেন।

## জীবন
আল-সমরকন্দি সম্পর্কে খুব কমই জানা যায়। তিনি ১৩শ এবং ১৪শ শতাব্দীতে তাঁর সবচেয়ে গুরুত্বপূর্ণ রচনাবলী রচনা করেন। তিনি ধর্মতত্ত্ব, যুক্তিবিজ্ঞান, দর্শন, গণিত এবং জ্যোতির্বিজ্ঞান বিষয়ে রচনা করেন। এছাড়াও তিনি অন্যান্য জ্যোতির্বিজ্ঞানীদের রচনা সম্পর্কেও তথ্য প্রদান করে। তাঁর গ্রন্থ, *রিসালা ফি আদব আল-বাহথ*, যেখানে প্রাচীন গ্রীকদের ব্যবহৃত দ্বন্দ্ববাদ যুক্তি নিয়ে আলোচনা করা হয়েছে। তিনি জ্যোতির্বিজ্ঞানের সারসংক্ষেপ রচনা করেন এবং ১২৭৬-১২৭৭ সালের জন্য একটি নক্ষত্র তালিকা প্রস্তুত করেন।

আল-সমরকন্দি ইউক্লিডের ৩৫টি প্রস্তাবনাসমূহ নিয়ে আলোচনা করে এমন একটি ২০ পৃষ্ঠা রচনা করেন। এই রচনাটি প্রস্তুত করতে তিনি হাসান ইবনুল হায়সাম, ওমর খৈয়াম, আল-আব্বাস ইবন সাঈদ আল-জওহরী, নাসির আল-দীন আল-তুসি এবং আসিরুদ্দিন আল-আবহারি মতো অন্যান্য মুসলিম গণিতবিদদের রচনা নিয়ে গবেষণা ও আলোচনা করেন।

## তথ্যসূত্র


## উৎস

* 
*  (PDF version)
* 

## আরও পড়ুন

* 

বিষয়শ্রেণী:১২৫০-এর দশকে জন্ম
বিষয়শ্রেণী:১৩১০-এ মৃত্যু
বিষয়শ্রেণী:হানাফী ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:মধ্যযুগীয় ইসলামের গণিতবিদ
বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:১৩শ শতাব্দীর জ্যোতির্বিজ্ঞানী
বিষয়শ্রেণী:১৪শ শতাব্দীর ইরানি ব্যক্তি
বিষয়শ্রেণী:১৩শ শতাব্দীর ইরানি ব্যক্তি
বিষয়শ্রেণী:সমরকন্দের ব্যক্তি
অম্বিকা রায়

**অম্বিকা রায়** ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি কল্যাণী থেকে পশ্চিমবঙ্গ বিধানসভার সদস্য নির্বাচিত হন।

রায়ের বাড়ি নূতন বীরপুর, নাকাশিপাড়া, নদীয়া জেলায়। তিনি প্রয়াত অনিল চন্দ্র রায়ের পুত্র এবং প্রয়াত অমূল্য চন্দ্র রায়ের নাতি। তিনি ৫ ভাই এবং ২ বোনের মধ্যে জুনিয়র। তিনি বেথুয়াডহরীর কাছে পাটিকাবাড়ি উচ্চ বিদ্যালয়ে পড়াশোনা করেন। রায় এলএল পাস করেন। ১৯৯৬ সালে কলকাতা বিশ্ববিদ্যালয় থেকে বি এবং ভারতের সুপ্রিমকোর্টে আইন অনুশীলন শুরু করেন। তিনি আসামের কামরুপে ভারতীয় জনতা পার্টির একজন কর্মী হিসাবে কাজ করেছিলেন এবং নিখিল ভারত বাঙালি উদ্বাস্তু সম্মান সমিতির সদস্য ছিলেন। আসামে বাঙালি শরণার্থীদের ইস্যুতে তাকে জেলে পাঠানো হয়েছিল এবং উগ্র ছাত্র ইউনিয়ন গ্রুপ এএএসইউ দ্বারা হয়রানি করা হয়েছিল। পরে, তিনি ২০২১ সালের পশ্চিমবঙ্গ বিধানসভা নির্বাচনে কল্যাণী আসন থেকে প্রতিদ্বন্দ্বিতা করেন এবং ২ মে ২০২১-এ আসনটিতে জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:নদিয়া জেলার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
অসীম কুমার সরকার

**অসীম কুমার সরকার** ভারতীয় জনতা পার্টির একজন ভারতীয় রাজনীতিবিদ এবং একজন লোক গায়ক (কবিগান)। ২০২১ সালের মে মাসে তিনি হরিণঘাটা (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের নীলিমা নাগকে ১৫,২০০ ভোটে পরাজিত করেছিলেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:নদিয়া জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
টম টেলর (ক্রিকেটার, জন্ম ১৯৯৪)

**টমাস অ্যালেক্স ইয়ান টেলর** (জন্ম ২১ ডিসেম্বর ১৯৯৪) একজন ইংরেজ প্রথম-শ্রেণীর ক্রিকেটার, ২০১৪ সাল থেকে সক্রিয়, যিনি নর্দাম্পটনশায়ারের পক্ষে হয়ে খেলেন। স্টোক-অন-ট্রেন্টে জন্মগ্রহণ করেন এবং তিনি একজন ডানহাতি ব্যাটসম্যান এবং ডানহাতি মিডিয়াম পেস বোলারের ভূমিকা রাখেন। ডার্বিশায়ারের পক্ষে হয়ে আগে খেলেছিলেন,৮ জুন ২০১৪ সালে লিচেস্টারশায়ারের বিপক্ষে ২০১৪ কাউন্টি চ্যাম্পিয়নশিপে অভিষেক ঘটে। ২৯ আগস্ট, ২০২০ সালে লিচেস্টারশায়ারের হয়ে ২০২০ টি২০ ব্লাস্ট প্রতিযোগিতায় টুয়েন্টি২০ ক্রিকেটে আত্মপ্রকাশ ঘটে।

## তথ্যসূত্র


বিষয়শ্রেণী:ইংরেজ ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ওরচেস্টারশায়ারের ক্রিকেটার
স্বপন মজুমদার

**স্বপন মজুমদার** (জন্ম ১৯৮২) পশ্চিমবঙ্গের একজন ভারতীয় রাজনীতিবিদ। তিনি ২০২১ সালে উত্তর ২৪ পরগনা জেলার বনগাঁ দক্ষিণ বিধানসভা কেন্দ্র থেকে পশ্চিমবঙ্গ বিধানসভার সদস্য নির্বাচিত হন।

## প্রাথমিক জীবন এবং শিক্ষা
মজুমদার ৯৬ বনগাঁর বাসিন্দা। তিনি ১৯৯৬ সালে মন্ডলপাড়া উচ্চ বিদ্যালয় থেকে ৮ম শ্রেণী সম্পন্ন করেন।

## কর্মজীবন
২০২১ সালের পশ্চিমবঙ্গ বিধানসভা নির্বাচনে মজুমদার ভারতীয় জনতা পার্টির প্রতিনিধিত্ব করে বনগাঁ আসন থেকে জয়লাভ করেন এবং সর্বভারতীয় তৃণমূল কংগ্রেসের আলো রানী সরকারকে ২,০০৪ ভোটের ব্যবধানে পরাজিত করেন। ২০২৪ সালের পশ্চিমবঙ্গের সাধারণ নির্বাচনে বারাসত লোকসভা কেন্দ্র থেকে প্রতিদ্বন্দ্বিতা করার জন্য বিজেপি তাকে মনোনীত করেছে। তার বিরুদ্ধে চোরাচালানের চক্রের সাথে জড়িত থাকার অভিযোগ ছিল এবং ২০১৭ সালে তাকে গ্রেপ্তার করা হয়েছিল। তিনি অভিযোগ অস্বীকার করেছেন এবং বলেছেন যে পুলিশ তাকে ফাঁসিয়েছে।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
প্রমথ রঞ্জন ঠাকুর

**প্রমথ রঞ্জন ঠাকুর** (১৯০২ - ২৮ ডিসেম্বর ১৯৯০)  একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের প্রার্থী হিসাবে ১৯৬২ সালের নির্বাচনে হাঁসখালি নির্বাচনী এলাকা থেকে পশ্চিমবঙ্গ বিধানসভার সদস্য হিসাবে নির্বাচিত হন। আসনটি তফসিলি জাতি থেকে প্রার্থীদের জন্য সংরক্ষিত ছিল।

## জীবনের প্রথমার্ধ
ঠাকুর বেঙ্গল প্রেসিডেন্সির ফরিদপুর জেলার ওড়াকান্দি গ্রামে জন্মগ্রহণ করেন। তাঁর পিতার নাম শশী ভূষণ ঠাকুর। তিনি লন্ডন থেকে বার অ্যাট ল পাস করেন এবং ১৯২৯ সালের জুন মাসে লিঙ্কনস ইন থেকে বারে ডাক পান। ঠাকুর নমশূদ্র সম্প্রদায়ের প্রথম ব্যারিস্টার ছিলেন। ১৯৩৩ সালে, তিনি বিনাপানি দেবী ঠাকুরকে বিয়ে করেন।

## কর্মজীবন
ঠাকুর নমশূদ্র সম্প্রদায়ের একজন বিশিষ্ট সদস্য ছিলেন, যার প্রপিতামহ হরিচাঁদ ঠাকুর (১৮১১/১২-১৮৭৮), মতুয়া মহাসংঘ নামে হিন্দু ধর্মীয় সম্প্রদায় প্রতিষ্ঠা করেছিলেন। সম্প্রদায়টি, যা প্রমথের পিতামহ গুরুচাঁদ ঠাকুর দ্বারা আরও বিকশিত হয়েছিল, সামাজিক উন্নতির জন্য নমশূদ্র সম্প্রদায়ের প্রচেষ্টার কেন্দ্রবিন্দুতে পরিণত হয়েছিল এবং ১৯৩০-এর দশকে প্রমথ এর প্রধান হয়ে উঠেছিল। নমশূদ্ররা ঐতিহাসিকভাবে একটি অস্পৃশ্য সম্প্রদায় হিসাবে বিবেচিত হয়েছিল। তিনি ১৯৬৩ সালে পশ্চিমবঙ্গের আদিবাসী উন্নয়ন প্রতিমন্ত্রী হন।

## তথ্যসূত্র

বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:মতুয়া ব্যক্তি
বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৯০-এ মৃত্যু
বিষয়শ্রেণী:১৯০২-এ জন্ম
বিষয়শ্রেণী:পশ্চিমবঙ্গ বিধানসভার সদস্য ১৯৪৭-১৯৫১
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বীণা মন্ডল

**বীনা মন্ডল** একজন ভারতীয় রাজনীতিবিদ। তিনি তৃণমূল কংগ্রেসের সদস্য হিসেবে স্বরূপনগর থেকে পশ্চিমবঙ্গ বিধানসভায় নির্বাচিত হন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
থাইল্যান্ড পুরুষ জাতীয় ফিল্ড হকি দল

**থাইল্যান্ড পুরুষ জাতীয় ফিল্ড হকি দল** পুরুষদের আন্তর্জাতিক ফিল্ড হকিতে থাইল্যান্ড দেশের প্রতিনিধিত্ব করে।

## রেকর্ড
### এশিয়ান গেমস
*১৯৬৬, ১৯৭০, ১৯৭৮ &ndash; ৮ম
*১৯৮৬, ২০১৮ &ndash; ৯ম
*১৯৯৮ &ndash; ১০ম
*২০২২ &ndash; উত্তীর্ণ

### এশিয়া কাপ
*১৯৯৪ &ndash; ৮ম
*২০০৭ &ndash; ১১শ

### বিশ্ব লিগ
*২০১২/১৩, ২০১৪/১৫, ২০১৬/১৭ &ndash; রাউন্ড ১

### হকি সিরিজ
*২০১৭/১৮ &ndash; উত্তীর্ণ (ওপেন পর্ব), প্রত্যাহার (অন্তিম পর্ব)

### এএইচএফ কাপ
*২০০৮ &ndash; ৮ম
*২০১২ &ndash; ৭ম
*২০১৬ &ndash; ৬ষ্ঠ 
*২০২২ &ndash; ৫ম

## তথ্যসূত্র

বিষয়শ্রেণী:থাইল্যান্ডের জাতীয় ক্রীড়া দল
বিষয়শ্রেণী:থাইল্যান্ডে ফিল্ড হকি
বিষয়শ্রেণী:এশিয়ান পুরুষ জাতীয় ফিল্ড হকি দল
কার্লোস আর্নিচেস

**কার্লোস আর্নিচেস বারেদা** (১১ অক্টোবর ১৮৬৬ &#x2013; ১৬ এপ্রিল ১৯৪৩)  একজন স্প্যানিশ নাট্যকার ছিলেন। তার জন্ম হয়েছিল স্পেনের আলিকান্তেতে। তার বিস্তৃত কর্মের ঐতিহ্যের উপর বিংশ শতাব্দীর প্রথম দিকে স্প্যানিশ কমিক থিয়েটারে স্প্যানীয় মঞ্চনাটকের ধারা- জেনেরো চিকো, জারজুয়েলা এবং বিদ্রুপাত্মকতার আধিপত্য বিস্তার করে।

আর্নিচেস একজন ঔপন্যাসিক এবং সাংবাদিক হিসাবে তার কর্মজীবন শুরু করেন। ১৮৮৮ সালে তার প্রথম নাটক, *কাসা সম্পাদকীয়* প্রকাশের মাধ্যমে তিনি মঞ্চনাটকে মনোনিবেশ করেন। তার বেশিরভাগ নাটক মাদ্রিদের নিম্নবিত্ত শ্রেণীর সমাজের প্রচলিত কথ্য ভাষা, গান, নাচ এবং সঙ্গীত ব্যবহার করে রচিত হয়েছে।

ফেদেরিকো গার্সিয়া লোরকা ১৯৩৫ সালের একটি সাক্ষাত্কারে আর্নিচেসের  প্রশংসা করেছিলেন। সমসাময়িক স্প্যানিশ থিয়েটারের একজন কঠোর সমালোচক গর্সিয়ার ভাষ্যে, আর্নিচেস ছিলেন  'একজন কবির মত, যারা এই মুহূর্তে যারা নাটক লিখছেন তাদের প্রায় সবার চেয়ে এগিয়ে'।

স্প্যানিশ গৃহযুদ্ধ সমাপ্তির পরে, কার্লোস আর্নিচেসের সামাজিক নাটকগুলি নতুন সরকার কর্তৃক অনুমোদিত তুলনামূলকভাবে অ-বিতর্কিত নাটকগুলির মধ্যে ছিল।

## সূত্র

## গ্রন্থপঞ্জি
* 
* 
* 

## অতিরিক্ত পাঠ

* ফালস্কা, মারিয়া। *কার্লোস আর্নিচেসের সর্বজনীন নাটক: আনুমানিক একটি লেকচার ইস্ট্রাকচারাল ডেল টেক্সটো*, UMCS, 2006, ।

বিষয়শ্রেণী:স্পেনীয় নাট্যকার
বিষয়শ্রেণী:১৯৪৩-এ মৃত্যু
বিষয়শ্রেণী:১৮৬৬-এ জন্ম
ইসাকাস আনোলিকাস

**ইসাকাস অ্যানোলিকাস** (১৯০৩-১৯৪৩) একজন লিথুয়ানিয়ান বংশোদ্ভূত ইহুদি সাইক্লিস্ট ছিলেন। আনোলিকাস ১৯২০ সালে প্রতিষ্ঠিত মাকাবি স্পোর্ট ক্লাবের খেলোয়াড় ছিল। তিনি ১৯২৪ সালের প্যারিস গ্রীষ্মকালীন অলিম্পিক এবং ১৯২৮ সালের আমস্টারডাম গ্রীষ্মকালীন অলিম্পিকে লিথুয়ানিয়ার প্রতিনিধিত্ব করেছিলেন। উভয়বারই তিনি প্রযুক্তিগত ত্রুটির কারণে ১৮৮ কিলোমিটারের বেশি ব্যক্তিগত *টাইম ট্রায়াল* শেষ করতে পারেননি। আনোলিকাস লিথুয়ানিয়ার জাতীয় চ্যাম্পিয়ন ছিলেন: ১৯২৫ ও ১৯২৬ সালে তিনি ১০ কিমি ব্যক্তিগত রেসে জিতেছিলেন, ১৯২৬ সালে তিনি ৭০ কিলোমিটার রেসে স্বর্ণপদক জিতেছিলেন। তিনি হলোকাস্টের সময় নিহত হন। তাকে কাউনাসের নবম দুর্গে গুলি করা হয়েছিল।

## তথ্যসূত্র

বিষয়শ্রেণী:ইহুদি ক্রীড়াবিদ
বিষয়শ্রেণী:১৯৪৩-এ মৃত্যু
বিষয়শ্রেণী:১৯০৩-এ জন্ম
ডন আজপিয়াজু

**জুস্তো অ্যাঞ্জেল আজপিয়াজু** ( সিয়েনফুয়েগোস, ১১ ফেব্রুয়ারি ১৮৯৩ &#x2013; হাভানা, ২০ জানুয়ারী ১৯), **ডন আজপিয়াজু** নামে বেশি পরিচিত, ১৯২০ এবং ১৯৩০ এর দশকে একজন নেতৃস্থানীয় কিউবান অর্কেস্ট্রাল পরিচালক ছিলেন। তার ব্যান্ড মার্কিন যুক্তরাষ্ট্রে সংস্কৃতিতে খাঁটি কিউবান নৃত্য সঙ্গীত প্রবর্তন এবং কিউবান বাদ্যযন্ত্রের ব্যবহার শুরু করেন। তার প্রতিষ্ঠিত হাভানা ক্যাসিনো অর্কেস্ট্রা দল ১৯৩০ সালে নিউ ইয়র্ক শহরেতে গিয়েছিল এবং কিউবার সঙ্গীত ইতিহাসের সবচেয়ে জনপ্রিয় গানের মধ্যে একটি, "পিনাট ভ্যান্ডর" রেকর্ড করেছিল। এটির এক মিলিয়নেরও বেশি কপি বিক্রি করেছে। রেকর্ডিং ইন্ডাস্ট্রি এসোসিয়েশন অব আমেরিকা কর্তৃক গানটিকে গোল্ডেন ডিস্ক পুরস্কার দেওয়া হয়েছে। তার দলে ট্রাম্পেটার জুলিও কুয়েভা এবং গায়ক আন্তোনিও মাচিনের মতো সঙ্গীতজ্ঞ অন্তর্ভুক্ত ছিল। আজপিয়াজু উত্তর আমেরিকার গায়ক বব বার্ক বা চিক বুলককেও নিজের ব্যান্ডে গায়ক হিসেবে ব্যবহার করে আমেরিকায় কিউবান নৃত্য সঙ্গীত ধারাকে জনপ্রিয় করেন।

## তথ্যসূত্র

বিষয়শ্রেণী:১৯৪৩-এ মৃত্যু
বিষয়শ্রেণী:১৮৯৩-এ জন্ম
কুওকানজোকি

থাম্ব| শীতকালে কুওকানজোকি
**কুওকানজোকি** ফিনল্যান্ডের একটি জলপথ। এটি রাজধানী হেলসিঙ্কি থেকে ৩০০ কিলোমিটার উত্তরে মধ্য ফিনল্যান্ড প্রদেশে অবস্থিত। এলাকাটি বোরিয়াল জলবায়ু অঞ্চলের অংশ। জলধারাটি ফিনল্যান্ডের সবচেয়ে ছোট নদী এবং বিশ্বের সবচেয়ে ছোট নদীগুলির মধ্যে একটি।

নদীটির দৈর্ঘ্য মাত্র ৩.৫ মিটার। এটি সুমিয়াসজারভি এবং আলা-কেইটেল হ্রদের মধ্যে অবস্থিত। নদীটি সুমিয়েনেন গ্রামের দক্ষিণে অবস্থিত যেটি আনেকস্কি-এর নতুন পৌরসভা বা সুমিয়েনেনের প্রাক্তন পৌরসভার দুটি হ্রদের মধ্যে একটি মাথায় অবস্থিত।সুমিয়াইস্রাট্টি গ্রামের রাস্তা দক্ষিণে, নদীর ওপারে একটি রাস্তার সেতুর উপর গ্রামের বাইরে নিয়ে গেছে। গ্রামের রাস্তা যেটি নদী পার হয় তা আঞ্চলিক সড়ক ৬৩৭-এর অংশ 

## তথ্যসূত্র


## বহিঃসংযোগ
* কুওকানজোকি নদীর ভিডিও

বিষয়শ্রেণী:ফিনল্যান্ডের নদী
ওমান পুরুষ জাতীয় ফিল্ড হকি দল

**ওমান পুরুষ জাতীয় ফিল্ড হকি দল** পুরুষদের আন্তর্জাতিক ফিল্ড হকিতে ওমান দেশের প্রতিনিধিত্ব করে।

## রেকর্ড
### এশিয়ান গেমস

### এশিয়া কাপ
* ২০১৩ – ৬ষ্ঠ
* ২০১৭ – ৮ম
* ২০২২ – ৭ম

### এএইচএফ কাপ
* ১৯৯৭, ২০০৮, ২০১২, ২০২২ – 
* ২০০২ – ৬ষ্ঠ

### এএইচএফ মধ্য এশিয়া কাপ
* ২০১৯ – 

### পশ্চিম এশিয়া কাপ
* ২০১৪ – 

### এশিয়ান চ্যাম্পিয়ন্স ট্রফি
* ২০১২ – ৫ম
* ২০১৩, ২০১৮ – ৬ষ্ঠ

### হকি বিশ্ব লিগ
* ২০১২/১৩ – ২৯তম
* ২০১৪/১৫ – ২৩তম
* ২০১৬/১৭ – ২৩তম

## তথ্যসূত্র

বিষয়শ্রেণী:ওমানের জাতীয় ক্রীড়া দল
বিষয়শ্রেণী:ওমানে ফিল্ড হকি
বিষয়শ্রেণী:এশিয়ান পুরুষ জাতীয় ফিল্ড হকি দল
বিশ্বজিৎ দাস (রাজনীতিবিদ)

**বিশ্বজিৎ দাস** হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি বাগদা (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের পরিতোষ কুমার সাহাকে ৯,৭৯২ ভোটে পরাজিত করেছিলেন।

২০১১ এবং ২০১৬ সালে, তিনি ২০১৯ সালে ভারতীয় জনতা পার্টিতে যোগদানের আগে সর্বভারতীয় তৃণমূল কংগ্রেস প্রার্থী হিসাবে বনগাঁ উত্তর থেকে পশ্চিমবঙ্গ বিধানসভায় নির্বাচিত হন। পরে ২০২১ সালে, তিনি সর্বভারতীয় তৃণমূল কংগ্রেসে ফিরে আসেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:১৯৬৭-এ জন্ম
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:জীবিত ব্যক্তি
জিয়ারত শরীফ

**জিয়ারত শরীফ** (উর্দু: زیارت) ভারতের উত্তরপ্রদেশের বদায়ূঁ জেলার কাকড়ালা শহরে অবস্থিত একটি মসজিদ এবং একটি মাদ্রাসা (মাদ্রাসা খাস)। ভবনটি শাহ সাকলাইন মিয়ার নকশায় নির্মিত হয়েছিল। ভবনে শাহ দর্গাহি মিয়ার খাতলি শরীফও রয়েছে। দেশব্যাপী লোকেরা খাতলি শরীফ দর্শনে আসে। এই দর্শনকে জিয়ারত বলা হয়, যা এই ভবনের নাম।

## ইতিহাস
এই মাদ্রাসাটি কাকরালা শহরের সবচেয়ে পুরানো মাদ্রাসা। প্রতিষ্ঠানটির মূল উদ্দেশ্য হল অনগ্রসর শিক্ষার্থীদের শিক্ষা প্রদান করা। এই মাদ্রাসাটি ইসলামী শিক্ষার পাশাপাশি আধুনিক শিক্ষাও প্রদান করে, যারা উত্তর ভারতের বিভিন্ন প্রান্ত থেকে ইসলামী শিক্ষার জন্য আসেন।

## অবস্থান
জিয়ারত শরীফ এর অবস্থান ।

## তথ্যসূত্র

বিষয়শ্রেণী:উত্তরপ্রদেশের মসজিদ
আদেশ

**আদেশ** () বলতে হুকুম, আজ্ঞা, নির্দেশ, পরামর্শ, রীতি, বিধি ইত্যাদি বোঝায়।

## বুৎপত্তিগত অর্থ
শব্দটিকে শব্দার্থগতভাবে বহুযোজী যৌগ বলে মনে হয় যা বিভিন্ন উৎস ও গঠনের দুটি সমজাতীয় যৌগের প্রতিনিধিত্ব করে; এটা অনুমান করা হয় যে আদেশ- বিকল্প অর্থে এর উৎপত্তি আ ও দেশ- এর সংমিশ্রণ থেকে, যেখানে আদেশ- "পরামর্শ" অর্থে আ- দেশ- "নির্দেশ করা, শেখানো" ক্রিয়াপদের অন্তর্গত; এখানে আ- অর্থ 'এর দিকে', এবং দিশ অর্থ 'দেখানো বা নির্দেশ দেওয়া'।
## উপনিষদীয় ব্যবহার
উপনিষদ চারটি মহাবাক্য বা মহা ঘোষণা দিয়েছে যা চারটি নির্ধারিত অনুশীলনের সাথে সম্পর্কিত যেমন উপদেশ, আদেশ, অভ্যাস ও অনুভব; তদনুসারে ছান্দোগ্য উপনিষদে প্রদর্শিত বাক্য – তৎ ত্বং অসি, আদেশ বাক্য, আদেশ বিবৃতি; শিষ্য উপদেশ বাক্য ও  আদেশ বাক্য সম্পূর্ণ বিশ্বাস ও ভক্তি সহকারে শ্রবণ করে যাকে বলা হয় শ্রবণ (একাগ্রতা)।

বৃহদারণ্যক উপনিষদ ২.২.৬-এর সংস্কৃত বাক্যাংশ "अथात आदेशः नेति नेति" অর্থ 'এখন তাই শিক্ষা: এটি নয়, এটি নয়', আদেশ মানে 'নির্দিষ্ট নির্দেশনা' এবং 'বিকল্প' নয়।

তৈত্তিরীয় উপনিষদ ২.৩.১ এর খুব সংক্ষিপ্ত অংশ "आदेश आत्मा" অনুসারে অদেশ বলতে ব্রাহ্মণ অংশকে স্ব (কাণ্ড) হিসাবে উল্লেখ করে যখন ঋষি বলেন যে মন দ্বারা গঠিত স্বটিও মানব আকৃতির যে আকার মানব দেহের অত্যাবশ্যক শরীরের আকৃতির পরে মানসিক শরীর গ্রহণ করে। শঙ্কর ব্যাখ্যা করেছেন যে, আদেশ শব্দটি এখানে বেদের ব্রাহ্মণ অংশকে বোঝায়, যেহেতু (আদেশের ব্যুৎপত্তিগত অর্থের সাথে সঙ্গতিপূর্ণ, আদেশ) ব্রাহ্মণ অংশটি উপভোগ করতে হবে এমন সমস্ত কিছুকে বোঝায়।

## অর্থশাস্ত্রীয় ব্যবহার
চাণক্য তার অর্থশাস্ত্রে, আদেশ নামক তৎকালীন প্রচলিত হস্তান্তরযোগ্য পত্র উল্লেখ করেছেন যা সেই আদেশের প্রেরকের পক্ষে অর্থ প্রদানের জন্য তৃতীয় ব্যক্তির প্রতি আদেশ ছিল; তখনকার দিনে বণিক সংস্থাগুলো ব্যাঙ্কের কাজ সম্পাদন করত। প্রতিশ্রুতি নোট সহ এই যন্ত্রগুলির যথেষ্ট ব্যবহার ছিল, এবং বড় শহরের ব্যবসায়ীরা একে অপরকে প্রত্যয়পত্র দিত।

## অন্যান্য ব্যবহার
অরবিন্দ ব্যাখ্যা করেন যে বুদ্ধিজীবী অসুর তার কারণ বা আদর্শ দ্বারা তার কর্ম নির্ধারণ করেন, আবেগী অসুর তার অনুভূতি দ্বারা; কিন্তু শুদ্ধ তাদের নির্ধারণ করে বিজ্ঞানের ঐশ্বরিক অভিজ্ঞতা থেকে উচ্চতর অনুপ্রেরণার মাধ্যমে, যাকে লোকেরা প্রায়শই আদেশ বলে।

ব্রাহ্মসমাজের কেশবচন্দ্র সেন খ্রিস্টান ধর্মতত্ত্ব দ্বারা প্রভাবিত হয়ে আদেশের মতবাদটি উত্থাপন করেছিলেন, যার অনুসারে ঈশ্বর এমন কিছু ব্যক্তির মধ্যে জ্ঞানের অনুপ্রেরণা দেন যাদের কথাকে তাই অমূলক ও সত্য বলে বিবেচনা করা উচিত যেটি কেউ কেউ গ্রহণ করেন নাসদস্যরা পদে বিভাজন এবং সাধারণ ব্রাহ্মসমাজ গঠন প্রত্যক্ষ করেছেন।

ভগবদ্গীতা শ্লোক ১৭.২২-এ দেখা যায় যে অদেশকালে (अदेशकाले) শব্দটি মাত্রের সাথে যেমন আ এর সাথে অ (এবং এইভাবে নেতিবাচক অর্থ প্রদান করে), ভুল সময় বোঝায়।

## তথ্যসূত্র

বিষয়শ্রেণী:উপনিষদীয় ধারণা
বিষয়শ্রেণী:বেদান্ত
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:ভারতীয় দার্শনিক ধারণা
পম্পা সরোবর

**পম্পা সরোবর** কর্ণাটকের হাম্পির কাছে কোপ্পাল জেলার একটি হ্রদ। তুঙ্গভদ্রা নদীর দক্ষিণে, এই হ্রদটি হিন্দুদের কাছে পবিত্র বলে বিবেচিত এবং এটি ভারতের পাঁচটি পবিত্র ** বা হ্রদের অন্যতম। হিন্দু ধর্মশাস্ত্র অনুসারে, পাঁচটি পবিত্র হ্রদ রয়েছে; সম্মিলিতভাবে *[[পঞ্চ সরোবর]]* বলা হয়; মানসরোবর, বিন্দু সরোবর, নারায়ণ সরোবর, পম্পা সরোবর এবং পুষ্কর সরোবর। শ্রীমদ্ভাগবত পুরাণেও তাদের উল্লেখ আছে। হিন্দু শাস্ত্রে পম্পা সরোবরকে সেই স্থান হিসাবে বিবেচনা করা হয় যেখানে শিবের সহধর্মিণী পার্বতীর রূপ পম্পা শিবের প্রতি তার ভক্তি প্রদর্শনের জন্য তপস্যা করেছিলেন। এটি সেই সরোবরগুলোর একটি যা হিন্দু মহাকাব্য রামায়ণে উল্লেখ পাওয়া যায় যেখানে রামের ভক্ত শবরী রামের আগমনের জন্য অপেক্ষা করেছিলেন।

## বর্ণনা
পম্পা সরোবর হ্রদটি একটি উপত্যকায় অবস্থিত, যা হোসপেট থেকে আনেগুন্ডি যাওয়ার পথে পাহাড়ের মধ্যে লুকিয়ে আছে। এটি হনুমান মন্দিরের পাদদেশ থেকে প্রায় এক কিলোমিটার দূরে। হ্রদটি পদ্মে ভরা, এবং যখন ফুল ফোটে তখন এটি সত্যিই মনোরম। এখানে একটি লক্ষ্মী মন্দির রয়েছে, পাশাপাশি পুকুরের দিকে একটি শিব মন্দির রয়েছে। পুকুরের পাশে একটি আম গাছের নিচে একটি ছোট গণেশ মন্দির রয়েছে।

## শাস্ত্রে উল্লেখ
রামায়ণে, পম্পা সরোবরকে সেই স্থান হিসাবে উল্লেখ করা হয়েছে যেখানে শবরী, ঋষি মাতঙ্গের শিষ্য, রামকে নির্দেশ দিয়েছিলেন যখন তিনি রাক্ষস রাজা রাবণের হাত থেকে তার স্ত্রী সীতাকে উদ্ধার করার জন্য তার অনুসন্ধানে দক্ষিণ দিকে যাত্রা করেছিলেন। গল্প অনুসারে, শবরী, রামের একজন ধার্মিক ভক্ত, রামকে দেখার জন্য প্রতিদিন বিশ্বস্তভাবে প্রার্থনা করে অপেক্ষা করতেন। তিনি তার গুরু মাতঙ্গের আশ্রমে থাকতেন যা এখন হাম্পির মাতঙ্গ পর্বত নামে পরিচিত। তার গুরু মাতঙ্গ ঋষি মারা যাওয়ার আগে তিনি তাকে বলেছিলেন যে তিনি অবশ্যই রামকে দেখতে পাবেন। তাঁর মৃত্যুর পর, শবরী রামের অপেক্ষায় আশ্রমে বসবাস করতে থাকেন। ১৩ বছর কেটে গেল এবং শবরী একজন বৃদ্ধ নারী হয়ে উঠলেন এবং অবশেষে ভগবান রাম সেই স্থানে এসে লঙ্কাযাত্রার পথে আশ্রমে থামলেন। তিনি রাম এবং তার ভাই লক্ষ্মণকে খাওয়ানোর উদ্যোগ নেন। রাম ও লক্ষ্মণ তাঁর ধার্মিকতায় মুগ্ধ হয়ে তাঁর পায়ে প্রণাম করলেন। তারপর, তারা তাকে সীতার অপহরণের ঘটনা বর্ণনা করে এবং শবরী পরামর্শ দেন যে তারা বানর রাজ্যের হনুমান এবং সুগ্রীবের কাছ থেকে সাহায্য চান যারা আরও দক্ষিণে পম্পা হ্রদের কাছে বাস করতেন। ভগবান রাম মাতঙ্গ হ্রদে পবিত্র স্নান করেছিলেন।

## আরও দেখুন

* হাম্পি
* রামায়ণ

## টীকা

বিষয়শ্রেণী:কর্ণাটকের দর্শনীয় স্থান
বিষয়শ্রেণী:রামায়ণের স্থান
বিষয়শ্রেণী:ভারতের পবিত্র হ্রদ
বিষয়শ্রেণী:উইকিউপাত্তে স্থানাঙ্ক আছে
কাতার আমিরি দেওয়ান

থাম্ব|দোহা কর্নিচ থেকে আমিরি দেওয়ানের দৃশ্য।
**কাতার আমিরি দিওয়ান** হল সার্বভৌম সংস্থা এবং আমিরের প্রশাসনিক কার্যালয়। এটি কাতার রাজ্যের আমিরের অফিসিয়াল কর্মক্ষেত্র এবং অফিস। আমিরি দিওয়ান কাতারের রূপক ও আমলাতান্ত্রিক কেন্দ্রের প্রতিনিধিত্ব করে। ভবনটিতে ডেপুটি আমীর ও প্রধানমন্ত্রীর কার্যালয়ও রয়েছে।

## ইতিহাস
বর্তমানে যে স্থানটি আমিরি দিওয়ান নামে পরিচিত সেটি পূর্বে আল বিদা দুর্গ ছিল, যা ১৮ শতকে নির্মিত হয়েছিল। এটিকে পরবর্তীতে কাতারে অটোমান আমলে কলাত আল-আসকার নামে একটি সামরিক দুর্গ হিসাবে ব্যবহৃত হয়েছিল। অটোমানরা কাতার থেকে চলে যাওয়ার পর, ভবনটি কাতারের শাসকদের অফিসিয়াল অফিসে পরিণত হয়, এবং দোহা প্রাসাদ নামকরণ করা হয়, যা কখনও কখনও কালাত আল-শৈয়ুখ (শেখদের প্রাসাদ) নামেও পরিচিত। ১৯৭১ সালে কাতার যুক্তরাজ্য থেকে স্বাধীনতা লাভ করার পর এবং আমির উপাধিটি কাতার রাজ্যের শাসক উপাধিটি প্রতিস্থাপন করার পরে আনুষ্ঠানিকভাবে দুর্গটির নামকরণ করা হয় আমিরি দেওয়ান।

## তথ্যসূত্র

বিষয়শ্রেণী:দোহার ভবন ও স্থাপনা
বিষয়শ্রেণী:রাজকীয় বাসভবন
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
এজিয়ান সভ্যতা

**এজিয়ান সভ্যতা** হল প্রস্তর ও ব্রোঞ্জ যুগের সভ্যতা, যা এজিয়ান সাগর অঞ্চলে যথাক্রমে প্রায় ৭০০০–৩০০০ খ্রিস্টপূর্ব এবং প্রায় ৩০০০–১০০০ খ্রিস্টপূর্বাব্দে উত্থিত ও বিকাশ লাভ করেছিল। অঞ্চলটি ক্রিট, সাইক্লেডস ও অন্যান্য কিছু দ্বীপ, এবং পেলোপনেস, মধ্য গ্রীস ও থেসালি সহ গ্রিক মূল ভূখণ্ড নিয়ে গঠিত। ভৌগলিকভাবে পৃথক এই অঞ্চলগুলির মধ্যে যোগাযোগ ও সাংস্কৃতিক বিনিময় বিধ্যমান ছিল।

## পর্যায়ক্রম
### মূল ভূখণ্ড

* প্রারম্ভিক হেলাডিক: ৩২০০/৩১০০–২৫০/২০০১ খ্রিস্টপূর্বাব্দ
* মধ্য হেলাডিক: ২০০০/১৯০০–১৫৫০ খ্রিস্টপূর্বাব্দ
* পরবর্তী হেলাডিক: ১৫৫০–১০৫০ খ্রিস্টপূর্বাব্দে

### ক্রিটি

* প্রারম্ভিক মিনোয়ান: ৩২০–২১৬০ খ্রিস্টপূর্বাব্দ
* মধ্য মিনোয়ান: ২১৬০–১৬০০ খ্রিস্টপূর্বাব্দ
* পরবর্তী মিনোয়ান: ১৬০০–১১০ খ্রিস্টপূর্বাব্দ

### সাইক্লেড

* প্রারম্ভিক সাইক্লেডীয়: ৩৩০০–২০০০ খ্রিস্টপূর্বাব্দ
* কাস্ত্রী: ২৫০০–২১০০ খ্রিস্টপূর্বাব্দ
* মধ্য মিনোয়ানের সঙ্গে ২০০০ খ্রিস্টপূর্বাব্দ থেকে সম্পর্কিত

## তথ্যসূত্র

## বহিঃসংযোগ
* Jeremy B. Rutter, "The Prehistoric Archaeology of the Aegean": chronology, history, bibliography
* এজিয়ান ও বলকান প্রাগৈতিহাসিক: এজিয়ান, বলকান ও পশ্চিম আনাতোলিয়া সম্পর্কিত নিবন্ধ, সাইট-প্রতিবেদন ও গ্রন্থপঞ্জি তথ্যভাণ্ডার
মোহাম্মদ হাবিব উল্লাহ

**মোহাম্মদ হাবিব উল্লাহ** বাংলাদেশ সেনাবাহিনীর একজন মেজর জেনারেল। তিনি সেনা কল্যাণ সংস্থা ও সেনা কল্যাণ ইন্স্যুরেন্সের চেয়ারম্যান ছিলেন।

## কর্মজীবন
মেজর জেনারেল হাবিব উল্লাহ রাজশাহী ক্যাডেট কলেজে পড়াশোনা করেন এবং বাংলাদেশ মিলিটারি একাডেমিতে (বিএমএ) প্রশিক্ষণ শেষে আর্মার্ড কোরে বাংলাদেশ সেনাবাহিনীতে যোগদান করেন। তিনি তার আলমা ম্যাটার রাজশাহী ক্যাডেট কলেজে কর্নেল পদে অধ্যক্ষ হিসেবে দায়িত্ব পালন করেন। তিনি সেনা সদর দপ্তরের আর্মার্ড কোরের জেনারেল স্টাফ শাখার পরিচালক ছিলেন। তিনি বগুড়ার আর্মার্ড কোর সেন্টার এন্ড স্কুলের কমান্ড্যান্ট এবং বগুড়ার স্টেশন হেডকোয়ার্টার্সের স্টেশন কমান্ডার হিসেবেও দায়িত্ব পালন করেন।

২০২৩ সালের অক্টোবরে মেজর জেনারেল ইফতেখার আনিসের স্থলাভিষিক্ত হয়ে সেনা কল্যাণ সংস্থার চেয়ারম্যান নিযুক্ত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী জেনারেল
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
আটলান্টা ইউনাইটেড ফুটবল ক্লাব

**আটলান্টা ইউনাইটেড ফুটবল ক্লাব** (; সাধারণত **আটলান্টা ইউনাইটেড এফসি** এবং সংক্ষেপে **আটলান্টা ইউনাইটেড** নামে পরিচিত) হচ্ছে আটলান্টা ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৪ সালের ১৬ই এপ্রিল তারিখে প্রতিষ্ঠিত হয়েছে। ৪২,৫০০ ধারণক্ষমতাবিশিষ্ট মার্সিডিজ-বেঞ্জ স্টেডিয়ামে *দ্য ফাইভ স্ট্রিপস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মেক্সিকীয় সাবেক ফুটবল খেলোয়াড় গনসালো পিনেদা এবং সভাপতির দায়িত্ব পালন করছেন গার্থ লাগারওয়ে। বর্তমানে মার্কিন গোলরক্ষক ব্র্যাড গুজান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আটলান্টা ইউনাইটেড এপর্যন্ত ৩টি শিরোপা জয়লাভ করেছে; যার মধ্যে একটি এমএলএস কাপ এবং একটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে। ব্র্যাড গুজান, জোসেফ মার্তিনেস, মাইলস রবিনসন, এক্তোর ভিয়ালবা এবং মিগেল আলমিরোনের মতো খেলোয়াড়গণ আটলান্টা ইউনাইটেডের জার্সি গায়ে মাঠ কাঁপিয়েছেন।

## ইতিহাস
২০১৭ মৌসুমে আটলান্টা ইউনাইটেড প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১৭ সালের সালের ৬ই মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে হেরার্দো মার্তিনোর অধীনে আটলান্টা ইউনাইটেড নিউ ইয়র্ক রেড বুলসের কাছে ২–১ গোলের ব্যবধানে পরাজিত হয়েছিল। ২০১৭ মেজর লিগ সকারে আটলান্টা ইউনাইটেড ১৫টি জয় এবং ১০টি ড্রয়ে সর্বমোট ৫৫ পয়েন্ট অর্জন করে সামগ্রিক পয়েন্ট তালিকায় ৪র্থ স্থান অর্জন করেছিল, যেখানে জোসেফ মার্তিনেস ১৯টি গোল করে লিগে আটলান্টা ইউনাইটেডের হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  
* মেজর লিগ সকারে আটলান্টা ইউনাইটেড ফুটবল ক্লাব 


বিষয়শ্রেণী:২০১৪-এ প্রতিষ্ঠিত ফুটবল ক্লাব
বিষয়শ্রেণী:২০১৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রের ফুটবল ক্লাব
বিষয়শ্রেণী:মেজর লিগ সকারের ক্লাব
ওরু পাক্কা কাথাই

***ওরু পাক্কা কাথাই*** () ২০২০ সালের ভারতীয় তামিল ভাষার রোমান্টিক কমেডি চলচ্চিত্র যা বালাজি থারানিথারন কর্তৃক রচিত ও পরিচালিত। এতে অভিনয় করেছেন কালিদাস জয়রাম এবং মেঘা আকাশ। ভাসান’স ভিজ্যুয়াল ভেঞ্চারস-এর ব্যানারে চলচ্চিত্রটি প্রযোজনা করেছেন কে এস শ্রীনিবাসন। এটি ২৫ ডিসেম্বর ২০২০ সালে জি৫-এ মুক্তি পেয়েছে।

## পটভূমি
চলচ্চিত্রের শুরু মীরা এবং সারাভানান প্রেমিক হিসেবে আবির্ভূত হয় যারা স্নাতকের পর বিয়ে করার সিদ্ধান্ত নেয়। এাই বিয়েতে দুজনেরই বাবা-মায়ের সমর্থন ছিল। তাদের রক্ষণশীল সমাজে বিয়ের আগে থেকেই ঘনিষ্ঠতা শুরু হয়। এরপর মীরা গর্ভবতী হয়। এতে দম্পতি ও তাদের পরিবারের সদস্যদের আতঙ্কিত হয়ে এবং তাঁদের দ্রুত বিবাহ দেবার ব্যবস্থা করেন। এদিকে সারা ও মীরা বিভিন্ন গাইনোকলিস্ট সাথে দেখা করেন এবং শেষমেশ তারা এক বড়ো ডাক্তারের কাছে বলেন যে তারা সহবাস না করা সত্ত্বেও মীরা পোয়াতি হয়ে গেছে। অনেক ডাক্তার মিলে প্রচুর পরীক্ষা-নিরীক্ষার সিদ্ধান্ত নেন যে, মীরার পার্থেনোজেনেসিস হয়েছে, অর্থাৎ সে কোনো পুরুষের সংসর্গ ব্যতীতও মা হতে চলেছেন। সাধারণ মানুষের ভাষায়, তিনি কুমারী হিসাবে সহবাস ছাড়াই গর্ভবতী হয়েছিলেন। সোশ্যাল মিডিয়ায় ভাইরাল হয় মীরার গল্প। সে ছাড়া শহর ও রাজ্যের আলোচ্য বিষয় হয়ে ওঠে। অবাঞ্ছিত ভাইরাল হওয়া সত্ত্বেও, সারাভানান তার বাবা-মাকে রাজি করাতে সক্ষম হয় এবং মীরাকে বিয়ে করে। বিয়ের পর তাদের একটি কন্যা সন্তানের জন্ম হয়। কিছুটা বড়ো হবার পর সেই মেয়েটিকে (দর্শিনী) একটি ধর্মীয় মন্দির সংস্থা জোর করে কেড়ে নেয়, এবং বলে সে হল ‘ভগবানের সন্তান’। দর্শনীর বাবা-মা কোর্টের দারস্থ হয়। এদিকে দর্শনী সেই মন্দির থেকে পালাতে গিয়ে মাথায় গুরুতর আঘাত পায় ও হাসপাতালে ভর্তি হয়। এইসময় কোর্টের রায়
বেরোয় যে দর্শিনর তার মা-বাবার সঙ্গেই থাকবে।

## অভিনয়

* কালিদাস জয়রাম সারভাননের চরিত্রে
* মীরার চরিত্রে মেঘা আকাশ
* মীরার বাবার চরিত্রে পিভি চন্দ্রমৌলি
* সারাভাননের পিতার চরিত্রে জীব রবি
* আইনজীবী হিসাবে শেফ দামোধরন
* মীরার মায়ের চরিত্রে লক্ষ্মী প্রিয়া মেনন
* সারাভানানের মায়ের চরিত্রে মীনা ভেমুরি

## প্রোডাকশন
তার অভিষেক উদ্যোগের সাফল্যের পর, বালাজি ভাসানের ভিজ্যুয়াল ভেঞ্চারস-এর জন্য *সীতাকাঠি* নামে তার দ্বিতীয় চলচ্চিত্রের প্রাক-প্রযোজনা শুরু করেন। স্ক্রিপ্টিংয়ের এক বছর পর, বালাজি ঘোষণা করেছিলেন যে তিনি সাময়িকভাবে উদ্যোগটি সরিয়ে নিয়েছেন এবং পরে এটি আবার শুরু করবেন (অবশেষে এপ্রিল ২০১৭ সালে, তিনি পরবর্তীতে একটি আনুষ্ঠানিক ঘোষণা দেন যে তার পরবর্তী উদ্যোগ হবে *ওরু পাক্কা কাথাই*  এবং এতে অভিনেতা জয়রামের ছেলে কালিদাস জয়রাম প্রধান ভূমিকায় অভিনয় করবেন। ১ সেপ্টেম্বর ২০১৪ ভাদাপালানির প্রসাদ ল্যাবে চলচ্চিত্রটির লঞ্চ অনুষ্ঠিত হয়েছিল। কমল হাসান কালিদাসকে দর্শকদের সাথে পরিচয় করিয়ে দিতে ইভেন্টে উপস্থিত হয়েছিলেন।  ২০১৪ সালের ডিসেম্বরে শুটিং শুরু হয়েছিল  ছবিটি ভিজ্যুয়াল ভেঞ্চারসের তরফে কে এস শ্রীনিবাসন  প্রযোজনা করেছিলেন। 

প্রেক্ষাগৃহে রিলিজে ব্যর্থ হওয়ার পরে চলচ্চিত্রটির বিতরণ স্বত্ব জি৫ কিনে েনয়।  এটি ২৫ ডিসেম্বর ২০২০ এ মুক্তি পায়  বরদ্বাজ রঙ্গন *[[অনুপমা চোপড়া|ফিল্ম কম্প্যানিয়নের]]* জন্য লিখেছেন, "বালাজি থারানিথারন আজ তামিল সিনেমার সবচেয়ে ভদ্র চলচ্চিত্র নির্মাতা হতে পারেন। প্লট পয়েন্টগুলির মধ্যে সবচেয়ে ছোটটি মর্যাদার সাথে আচরণ করা হয়। কিন্তু দ্বিতীয়ার্ধে আরও কাজের প্রয়োজন ছিল।" 

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের তামিল ভাষার চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:জি৫-এর মৌলিক চলচ্চিত্র
তিরুপল্লান্তু

**তিরুপল্লান্তু** (তামিল : திருப்பல்லாண்டு, রোমান : Tirupaḷḷāṇṭu) বা 'পালান্ডু'  হলো হিন্দু দেবতা বিষ্ণুকে নিবেদিত একটি তামিল আশীর্বাদসূচক স্তোত্র । আলবরদের মধ্যযুগীয় ভক্তিমূলক স্তবের সংকলন  নালায়ীরা দিব্য প্রবন্ধমের এটি প্রথম স্তোত্র ।  পেরুমল তিরুমলির মতো  সাহিত্য-সংকলনের অন্যান্য রচনায় এর উল্লেখ করা হয়েছে ।

এই স্তোত্রটি সাধারণত প্রভাত সময়ে শ্রীবৈষ্ণব সম্প্রদায়ের মন্দিরগুলিতে পাঠ করা হয় । 

## ব্যুৎপত্তি
তিরু হল একটি তামিল শব্দ যার অর্থ পবিত্রতা, 'পল্লান্তু' শব্দের অর্থ 'বহু বছর'। 
## কিংবদন্তি
এই স্তোত্রটির রচনা সম্পর্কে একটি শ্রীবৈষ্ণব কিংবদন্তি বিদ্যমান। পেরিয়ালবরকে একবার পান্ড্য রাজা ধর্মীয় বিতর্কে অংশগ্রহণের জন্য আমন্ত্রণ জানান । কবি-সাধক এই অনুষ্ঠানে বেশ কয়েকজন জৈন পণ্ডিতকে পরাজিত করতে সক্ষম হন, যা তাকে রাজার প্রশংসা অর্জন করতে সাহায্য করে। রাজা তাকে একটি শোভাযাত্রার মাধ্যমে সম্মানিত করেন, যেখানে তাকে একটি হাতির পিঠে বসিয়ে রাজধানী প্রদক্ষিণ করা হয়েছিল। ভক্তের প্রতি সন্তুষ্ট  হয়ে বিষ্ণু স্বয়ং তাঁর গরুড় বাহনে উপবিষ্ট হয়ে তাঁর সাথে দেখা করার জন্য পৃথিবীতে অবতরণ করেন । দেবতার উপস্থিতি প্রত্যক্ষ করে পেরিয়ালবর তাকে তিরুপল্লান্টু স্বব দ্বারা মহিমান্বিত করেছিলেন , এবং, সুরক্ষা ও দীর্ঘায়ু কামনা করেছিলেন। 

## স্তব
তিরুপল্লান্তুতে বারোটি শ্লোক রয়েছে । কবি এই রচনায় বিষ্ণুর গুণাবলীর প্রশংসা করেছেন, যেমন :

## অনুবাদ
শ্রীরাম ভারতীর নালায়ীরা দিব্য প্রবন্ধম স্তোত্রটির একটি গদ্য অনুবাদের বৈশিষ্ট্য রয়েছে , যার নাম 'দ্য সেক্রেড বুক অফ ফোর থাউজেন্ড' ।  কামিল জেভেলিবিল তার তামিল সাহিত্য শিরোনামের বইতে জেএসএম হুপারের স্তবটির একটি কাব্যিক অনুবাদ তুলে ধরেছেন । 
::গদ্য অনুবাদ (শ্রীরাম ভারতী)
::বহু বছর, বহু সহস্র বছর,
::ও শত সহস্র বছর,
::শক্তিশালী গদা তোমার হাতে রয়েছে, হে রত্নরঙের প্রভু! তোমার 
::রক্তিম পাদপদ্ম আমাদের আশ্রয়।
::বহু বহু সহস্র বছর;
::আপনার  বুকে সেই শ্রী দেবী বিশ্রামরত  ,
::বহু বহু সহস্র বছর;
::আপনার ডান হাতে শোভা পাচ্ছে
::দুষ্কৃতিবিনাশী জ্বলন্ত চক্র ,
::বহু বহু সহস্র বছর
::যুদ্ধক্ষেত্রে বিরাজ করে পাঞ্চজন্য শঙ্খ।

::কাব্যিক অনুবাদ (জেএসএম হুপার)
::শ্রদ্ধা তোমার প্রতি,
::হে পরাক্রমশালী, যিনি জয় করেছেন
::মল্লবীরদের,
::তুমি গৌরবময় কৌস্তুভ মণি পছন্দ করো!
::অসীম সৌন্দর্য  তোমার সহস্র
::কোটি বছর অনন্তকাল ধরে!
::কোন বিঘ্ন না আসুক তোমার দাসদের!
::ধন্য সেই দেবী যিনি বাস করেন আপনার
::দীপ্তিশালী ডান পাশে!
::তোমার শক্তিশালী ডান হাতে
::গৌরবময় চক্র অসুরদের বধ করে!
::যুদ্ধে ধ্বনিত হয় পাঞ্চজন্য শঙ্খ!

## আরও দেখুন
* *[[পেরিয়ালবর তিরুমলি|পেরিয়ালবর তিরুমোলি]]*
* তিরুপ্পবাই
* *[[তিরুপল্লিয়েলুচি]]*

## তথ্যসূত্র

বিষয়শ্রেণী:নালায়ীরা দিব্য প্রবন্ধ
বিষয়শ্রেণী:তামিল হিন্দু সাহিত্য
বিষয়শ্রেণী:বৈষ্ণব পুঁথি